93
Kot a ling o manaman
93.1-5
1 Ewe Samol mi Lapalap a nemenem,
a üföüf ngeni ling me manaman.
Ewer, fanüfan a nükünük,
esap fokun tongeni mwöküt seni lenian.
2 Om lenien motun king a nüküchar seni me lomlom,
en ka nom seni fansoun esepop.
3 Ai Samol mi Lapalap, ekewe noon lematau ra tekiatä,
ekewe no ra atekiatä ngüngür, ekewe no ra atekiatä püngüpüngür.
4 Ewe Samol mi Lapalap mi nom pekitä a fokun manaman,
a pöchökül seni püngümongun chomong koluk,
a pöchökül seni nonon lematau.
5 Ai Samol mi Lapalap, om kewe allük ra fokun let,
imwom a fokun pin tori feilfeilachök.